Hłowač

Hłowač (Knautia) je ród z podswójby drapalcowych rostlinow (Dipsacoideae) znutřka swójby kozylistowych rostlinow (Caprifoliaceae).

 Wopis 
Družiny su jednolětne abo wjacelětne. Kćenja su tym přiwuzneho roda rupačow (Scabiosa) podobne.

 Stejnišćo 
Rostu na łukach, ale tež w žiwych płotach a w hustych lěsach. Rostliny su zymokrute. Maja radšo słónčne hač połsćinowe stejnišćo.

 Rozšěrjenje 
Rostliny su w Europje a Azije rozšěrjene, při čimž wot regiona Srjedźneho morja hač do Sibirskeje wustupuja. Wona tež wustupuje w juhozapadnej Aziji a w zapadnej Africe.

 Systematika 
Ród Knautia bu w lěće 1753 wot Carl von Linné w Species Plantarum, zwjazk 1, strona 101, najprjedy wozjewjeny. Synonym za Knautia  je Trichera  ex  & .

Ród je w systematice ćežka. Wutwori polyploidijowy kompleks, při čimž nowotworjenje družinow hišće njeje skónčene. Často wustupuja tež hybridy. Eksistuje 60 družinow, z kotrychž 48 tež w Europje wustupuje.
W srjedźnej Europje wustupuja sćěhowace družiny:
 Rólny hłowač (Knautia arvensis), časty a rozšěrjeny
 Lěsny hłowač (Knautia dipsacifolia, po Fischer Knautia maxima), časty
 Balkanski hłowač (Knautia drymeia)
 Žołty hłowač (Knautia kitaibelli)
 Čerwjeny hłowač (Knautia macedonica)
 Dołhołopjenaty hłowač (Knautia longifolia)
 Korutanski hłowač (Knautia carinthiaca), endemit w Görtschitztal mjez Eberstein a Launsdorf.
 Noriski hłowač (Knautia norica), endemit w Hornjej Štyrskej a Korutanskej.

 Nóžki 
Fischer et al.: Exkursionsflora, 2006.
Flora of Pakistan

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 489 


 Weblinks 

Kategorija: Drapalcowe rostliny